
Introductio. 


Oculi  inflammationes  omnium  huius  organi  morbo- 
rum longe  gravissimi  sunt,  et  quod  vim  exserere  va- 
lent adeo  perniciosam  , et  reliqui  fere  omnes  morbi 
ex  iis  enascuntur.  Qua  de  causa  ob  institutionem 
propriam  hoc  mihi  argumentum  proposui. 

Inflammationes  dividuntur  secundum  gradum  et 
ruboris  extensionem:  in  ophthalmiam  angularem  sive 
taraxim  et  chemosim;  secundum  decursum:  in  acu- 

tas et  chronicas;  secundum  characterem  in  astheni- 
cas et  hypersthenicas,  rei.  Medico  vero  utilissima 
divisio  in  simplicem  (idiopathicam,  vere  inflammato- 
riam, hypersthenicam)  et  specificam  (plerumque  etiam 
sympathicam  aut  symptomaticam)  est.  Inflammatio 
autem  simplex  audit,  si  tantum  a potentiis  nocivis 
externis  et  praedispositione  quae  cuique  homini  inest, 
ortum  ducens,  ut  phlogosis  decurrit,  sine  symptoma- 
tibus proprie  alienatis,  et  propterea  tantum  quoad 
maiorem  vel  minorem  intensitatem  (sit  venia  verbo) 
differt-  — Specifica  autem  est  effectus  causarum  noci- 
varum externarum  et  internarum,  quae  totum  orga- 

nismum  simul  male  afficiunt;  eius  decursus  non  est 
mere  inflammatorius  et  nobis  phaenomena  peculiaria 
offert,  quorum  ope  causarum  specificam  naturam  des- 
tincte  cognoscere  possumus.  In  universum  his  a 
simplice  differt: 

1)  Ophthalmia  vere  inflammatoria  aequaliter  plu- 
res  oculi  partes  occupat,  aut  totum  oculum  externum 
aut  totum  internum.  Specifica  certas  membranas  et 
partes  amat,  ut.  v.  c.  scrofulosa  glandulas  Meibomia* 
nas  et  tunicam  coniunctivam, 

2)  Ophthalmia  simplex  constantiam  symptomatum 
omnium  exhibet ; subito  et  fere  eodem  tempore  et 
pari  vehementia  omnia  phaenomena  ordiuntur;  in 
specifica  vero  magna  in  omnibus  diversitas,  et  sem- 
per  unum  aut  alterum  signum  eminet,  sic  v.  c.  in- 
signem photophobiam  sed  dolorem  non  magnum  in 
scrufulosa  observabis.  ■ — Eandem  fere  differentiam, 
quam  inter  febrem  sthenicam  et  asthenicam  invenies. 

3)  Ophthalmia  simplex  sine  intermissionibus  et 
magnis  remissionibus  decurrit  locumque  semel  occu- 
patum non  relinquit,  specifica  nonnunquam  intermit- 
tit, adeoque  ad  oculum  aut  organon  alterum  transmi- 
grat. 

4)  Longe  plurimae  inflammationes  specificae  chro- 
nicum decursum  sumunt  et  characterem  asthenicum; 
stadium  primum  sthenicum  si  omnino  adest  celeriter 
evanescit,  et  methodum  antiphlogisticam  caute  adhi- 
bendam expostulat, 

1’otentiae  autem  internae , quae  totum  organis- 
mum simul  male  habent,  sunt  omnia  exanthemata 
et  impetigines,  puta  morbilli,  rubeolae,  scarlatina,  va- 


riolae,  scabies,  herpes  porro  cachexiae,  syphilis,  ar- 
thritis, morbus  scrofulosus,  scorbutusj  affectio  catar- 
rhalis,  rheumatica ; miasma  peculiare  quod  Ophthalmiae 
aegyptiacae,  bellicae,  et  forsan  etiam  neonatorum  an- 
sam praebet.  Vides  ergo,  omnes  inflammationes  spe- 
cificas vel  sympathicas  esse,  vel  miasmatico — conta- 
giosas, vel  cachecticas. 

Decursus  inflammationis  idiopathicae  simplicissi- 
mus, ut  paucis  memorem,  hic  est.  Stadium  primum 
(incrementi)  est  mere  inflammatorium,  aeger  dolorem 
urentem,  calorem,  inpatientiam  lucis  et  aeris  accusat, 
secretiones  oculi  sunt  aut  auctae  aut  suppressae  pro 
inferiori  aut  altiori  inflammationis  gradu,  atque  bul- 
bus palpebraeque,  praesertim  superior,  intumescit  et 
rubet.  In  stadio  secundo  (decrementi)  primum  calor 
et  dolor  evanescunt,  rubor  fit  pallidior,  tumor  vero 
manet,  potius  crescit,  perinde  ut  secretiones.  Conges- 
tionem igitur  passivam  invenimus,  usque  demum  va- 
sa sensim  fluida  haerentia  resorbent. 

His  praemissis,  me  ad  descriptionem  nonnullarum 
oculi  inflammationum  specificarum  converto,  de  qui- 

r* 

bus  ophthalmiam  syphiliticam  et  arthriticam  mihi  ele- 
gi* 

Ophthalmia  syphilitica* 

Est  effectus  vel  luis  confirmatae  vel  gonorrhoe- 
ae. Illa  corneitidis,  sclerotitidis,  iritidis  et  inflamma- 
tionis corporis  ciliaris,  haec  blenorrhoeae  palpebra- 
rum ac  bulbi  oculi  formam  assumere  consuevit. 

Symptomata  morbi. 

Dolore  primum  pungente,  ruborem  pallidum  in 
adnata  atque  selerotica  versus  locum  insertionis  mus- 
culorum exiguum  videmus,  maximum  vero  ubi  cor- 
pus ciliare  situm  est,  ita  ut  forma  circuli  scarlalini 
corneam  circumdet.  Mox  etiam  corneitis  insequitur, 
vascula  rubra  in  ima  cornea  conspiciuntur  (Rustius 
se  nunquam  vasa  rubra  observasse  contendit)  quo 
membrana  obscuratur  ac  colorem  luteum  adipiscitur. 
Tum  dolor  obtusus  premens,  lacrymario  aucta,  pho- 
tophobia  insignis,  coarctatio  et  immobilitas  pupillae, 
deminutio  facultatis  cernendi  crescens  ob  exsudatio- 
nem  lymphae  coagulabilis  pone  uveam,  intumescen- 
tia marginis  pupillaris  et  propulsio  iridis  antrorsum 
versus  corneam,  alienatio  coloris  eiusdem  marginis 
in  colorem  cuprinum,  nobis  iritidem  produnt,  quae 
vero  praeterea  id  peculiaris  prae  se  fert,  quo  ab 
aliis  destinguitur  quod  pupilla  simul  coarctatur  atque 
superne  et  versus  augulum  oculi  internum  posita  est. 
Demum  dolores  vehementissimi  osteocopi  in  margi- 
ne supraorbitali  totoque  capite  accedunt,  qui  ad  ver- 
sperain  incipiunt,  media  nocte  summum  ad  fastigium 
evehuntur,  et  mane  demum  remittunt.  Post  talem 
doloris  exacerbationem  pupilla  magis  magisque  co- 
arctata  et  superne  versus  angulum  oculi  internum  re- 
peritur,  atque  exsudationes  lymphaticae  cernendi  fa- 
cultatem magis  magisque  tollunt.  Si  nondum  aegro- 
to succurritur,  tum  et  in  magine  pupillari  et  ciliari 
parvi  noduli  coloris  fusci , subrubri  aut  ex  cinereo 
lutei  apparent,  qui  condylomata  audiunt,  saepius  to- 


tam  cameram  anteriorem  explent  iridem  reprimunt  et 
corneam  protrudunt.  Nonnumquam  simul  ulcera  cor- 
neae atque  scleroticae,  syphiliticis  similia,  existunt, 
et  in  regione  orbitae  gummata  et  tophi  oriuntur. 

Exitus  et  Prognosis. 

Exitus  sunt,  qui  in  iritide  observantur  (tamen 
non  commemoratum  inveni,  eam  esse  in  ophthalmi- 
am  internam  et  suppurationem  bulbi  ipsius  trans- 
gressam. Quum  vero  hic  casus  tamen  in  corpore  iu- 
venili  plethorico  accidere  possit  — et  forsan  etiam 
iam  evenit,  quod  ego  solus  tantum  nescio  quia  expe- 
rientiae sum  expers  — etiam  huius  exitus  ordinem 
et  curam  narrabo.) 

1)  Omnia  phaenomena  sensim  sensimque  per  re- 
solutionem regrediuntur,  facultas  cernendi  integra 
manet. 

2)  Suppuratio}  et  hic  est  casus  duplex.  Aut  ul- 
cera lamellas  corneae  exedunt,  et  humor  aqueus  ef- 
fluit, et  hic  casu  feliciori  aeger  cum  cicatrice,  quae 
visum  non  plane  tollit,  abit,  vel,  si  apertura  corneae 
non  satis  celeriter  se  claudit,  iris  prolabitur,  seque 
corneae  adponit , et  synicesin  anteriorem  partialem 
aut  totalem  aut  staphyloma  facit,  et  aeger  visum  per- 
dit, forma  tamen  bulbi  servata.  — Aut  suppuratio  in- 
terna oritur,  et  hic  vel  hypopium,  quod  curatio  ap- 
ta saepe  tollit,  vel,  si  iritis  in  ophthalmitidem  in- 
ternam transgressa  fuerit,  (quod  vero  in  hoc  mor- 
bo accidere  posse  non  credo)  haec  exitum,  visui  et 
formae  aequaliter  infelicem  sumit.  Cornea  turbatur, 
bulbus  magis  magisque  intumescit,  cum  dolore  pul- 

satorio  interno,  cum  sensu  gravitatis  et  frigoris  oculi 
coniuncto.  Initio  plerumque  solummodo  in  fundo  ca- 
merae anterioris  pus  animadvertitur,  postea  vero,  cre- 
scente suppuratione  in  utraque  camera,  nec  non  in 
omni  bulbi  spatio,  et  intra  corneae  lamellas  effusum,  et 
in  cameris  collatum  albescente  cineeoque  colore  trans* 
lucet.  Postremo  autem,  si  nullum  aegro  auxilium 
latum  est,  pus  tanta  copia  colligitur,  ut  cornea  co- 
nice et  vorticis  purulenti  instar  propellatur,  et  sae- 
vissimo dolore  delirioque  disrumpatur , oninisque 
oculi  liquor  in  pus  quasi  mutatus  insigni  copia  ef- 
fluat, Quo  facto,  bulbi  reliquiae  collabuntur,  et  quam- 
vis nunc  inflammatio  sedetur,  atrophia  tamen  bulbi 
accedit,  ipsumque  citius  in  orbita  extinguit,  ita  ut 
tantum  scleroticae  pars  minima  relinquatur. 

1’rognosin  bonam  pronuntiamus,  si  malum  est  re- 
cens , si  aegrotus  ceterum  robustus,  sic  ut  ei  suffi- 
cientem quantitatem  hydrargyri  dare  possimus,  si 
exsudatio  lymphae  coagulabilis  non  magna  est.  Si 
vero  reticulum  lymphaticum  camerae  posterioris  facul- 
tatem cernendi  plane  iam  sustulit,  si  condylomata 
iridis,  ulcera  syphilitica  corneae,  exostoses  oculum 
et  orbitam  iam  destruxere,  nihil  de  restitutione  visus 
sperare  possumus.  Imo  fieri  potest,  iritide  in  oph- 
thalmitidem  internam  transgressa,  ob  peculiarem 
membranarum  oculi  cum  meningibus  coniunctionem, 
ut  inflammatio  bulbi  ad  has  propagetur,  et  encepha- 
litide orta,  (aut  si  complicatio  cum  scorbuto  existit) 
mors  adducatur. 

Cura. 

Ea  non  minus  localis  quam  universalis  sit,  ne- 
cesse  est,  semper  autem  quam  maxime  haec  sunt 
respicienda: 

1)  Inflammationis  momenta.  Ophthalmiae  speci- 
ficae, ut  iam  supr3  dixi,  sunt  effectus  causarum,  ex- 
ternarum et  quae  totum  organismum'  simul  male  affi- 
ciunt; invenimus  hic  causas  remotas  relative  et 
absolute  externas. 

2)  Inflammationis  stadium,  eius  maior  minorve 
vehementia. 

3)  Exsudationis  lymphaticae,  et  quidem  partim 
eas  prohibere,  partim  ortas  destruere  conamur, 

4)  Exacerbationes  nocturnae,  quia  post  talem 
semper  pupillam  magis  coarctatam  et  superne  versus 
angulum  oculi  internum  reperimus. 

Indicatio  prima.  Primum  explorare  debemus, 
an  corpora  aliena  oculo  adplicata  fuerint  et  praesen- 
tia removere.  Tum  vero  in  luem,  quam  in  Ophthal- 
miae causam  quae  characterem  specificum  constituit, 
agendum  est.  Celerius  reliquis  hydrargyri  praepara- 
tis, hydiarg,  muriat,  corros.  aut  mercur,  nitros.  in 
formam  pilularum  per  extracta  v.  c.  ligni  quass.,  herb. 
cicut. , liquirit,  redactus,  adiuvat,  et  si  periculum  in 
mora  est,  etiam  inunctiones  unguent,  hydrarg.  ciner. 
quotidie  drachm. unius  aut  duarum  uLiles  erunt.  Cae- 
terum  mercurium  sicut  in  lue  universali  adhibe- 
mus. 

Secunda.  Sanguinis  detractioni  (nisi  in  corpore 
iuvenili  plethorico)  ipso  in  stadio  primo  supersedere 

possumus,  quia  inflammationes  specificae  omnino 
magis  characterem  asthenicum  prae  se  ferunt.  Si 
casus  est  recens,  nec  aeger  debilitatus,  laxantia  mer* 
curialia  damus  ex  mercur.  dulc,  aut  solub.  Hahnem. 
cum  rad.  ialapp. , qua  ratione  etiam  ab  oculo  deriva- 
mus. Serius  vesicatoria  in  processu  mastoideo,  nu- 
cha, brachio  posita  reliquum  inflammationis  tollent. 
Braeterea  aeger  in  obscuriori  loco  degat,  omnisque 
lucis  et  aeris  accessionem  oculorumque  intentionem 
evitet,  necesse  est,  quare  linteum  tenue,  aut  sacculi 
leves  sicci  tepidi  ex  flor,  sarubuc.  et  farin.  fabar,  pa- 
rati oculo  superimponendi  sunt. 

Tertiae  indicationi  etiam  mercurius  satisfaciet  pro- 
pter cognitam  suam  vim  resolventem.  Sed  etiam  me- 
dicamentum habemus,  quod  mechanice  nobis  succurrit, 
quia  pupillam  dilatat  et  sic  filamenta  exsudata  disrum- 
pit,  hoc  est  belladonna,  quam  apte  cum  hydrarg. 
muriat.  corros.  coniungimus. 

Quarta.  Dolores  osteocopos  et  ipsum  hvdrargy- 
rutn  mitigabit  cum  opio  coniunctum  et  in  margine 
supraorbitali  infricatum,  utimurque  aut  unguento 
mercur.  cinereo,  aut  calomelane  cum  opio  puro. 

Quodsi  hoc  modo  omnis  irritatio  inflammatoria 
disparuit,  topice  aqua  ophthalm.  Conradi  idonea  erit, 

* et  demum  unguentum  non  nimis  forte  mercur.  prae- 
cip.  rubr.  laudatur.  Ulceia  ichorosa  solutione  te- 
pida lapidis  divini  tractamus.  Beerius  post  sa- 
nata demum  ulcera  unguent,  mercur.  praecip.  rubr. 
utendum  esse  contendit.  — Hypopium  saepius  re- 
sorbetur, et  raro  incisio  corneae  instituenda  est;  con- 
dylomata mercur,  depellet. 


Si  ophtbalmitide  interna  orta,  suppurationem 
universam  ipsius  bulbi  nec  cohibere  nec  visum  ullo 
modo  restituere  possumus,  suppurationem  ipsam 
maturare  eiusque  indolem  benignam  servare  stude- 
mus. Hic  cataplasmate  tepido  emolliente  e speciebus 
emollientibus  cum  herb.  hyoscyam,  vel  cicutae  para- 
to, utimur;  alii  pultem  e malis  commendant,  quae 
nocte  linteo  tenui  calefacto  commutatur.  His  adiun- 
gitur  aqua  ophth.  cum  multa  tinctur,  opii  crocata,  et 
laudan.  liquid,  merum,  nec  minus  epispastica  post 
aures,  aut  vapor  tepidus  aquae  floribus  et  herbis 
aromaticis  impraegnatae  exterius  quam  optime  profi- 
ciunt. ture  post  curam  sic  institutam  in  anteriori 
bulbi  spatio  semper  magis  magisque  collecto,  si  ten- 
sione ac  dolore  atrocissimo  aeger  cruciatur,  si  bulbus 
fere  in  eo  est,  ut  rumpatur,  corneae  incisio  maxi- 
mum levamentum  affert.  Ipse  puris  effluxus  optime 
decocto  emolliente  Ianini  e malva  parato  adiuvatur, 
et  deinde  bulbi  reliquiae  aquae  ophthalm.  cum  tin- 
ctur. opii  crocat,  mixtae  et  caloris  sicci  paululum 
aromatici  usu  ulteriori  plerumque  consanescunt. 

Blepharophthalmia  et  Ophthalmia 
gonorrhoica. 

Connexus  causalis  huius  morbi  cum  urethritide 
syphilitica  non  negandus  est,  sed  quodam  modo  ad- 
huc latet.  Nonnumquam  materia  puriformis  penis 
oculo  applicatur,  quae  vero  huic  inflammationi  acu- 
tissimae, de  qua  tractabo,  ansam  non  praebet,  sed 
benigne  decurrit,  et  medicamentis  aptis  mox  cedit. 

Nonnulli  morbum  de  quo  agimus  sic  definiunt:  est 

chemosis  blenorrhoica  vehemens  acutissima  colliqua- 
tiva  (plerumque  unum  oculum  solummodo  irruens) 
post  gonorrhoeam  suppressam,  ideoque  eum  metasta- 
sin esse  putant.  Alii  vero,  quia  effluxus  ex  urethra 
saepe  non  turbatus  est,  eum  esse  inetaschematismum 
contendunt.  Ego  litem  componere  non  possum,  ta- 
men priores  longius  a vero  abesse  credo. 

Symptomata  morbi. 

Oculi  primum  pruriunt  et  lacrymantur,  tum  in 
marginibus  palpebrarum  tumor  exsurgit  ruber  durus 
maxime  dolens  et  celeriter  in  totam  palpebram  se 
extendens  saepius  magnitudine  manus  compressae. 
Mox  etiam  ad  coniunctivam  scleroticae  transmigrat, 
qnae  ut  in  chemosi  vera  tamen  non  tam  dura  et  ru- 
bra, adeo  tumet,  ut  undique  circa  corneam  velut  in 
aggerem  elevetur,  intra  quem  cornea  et  pone  hanc 
locata  pupilla  velut  intra  foveam  depressae  videantur, 
atque  agger  ipse  velut  vesica  sanguinea  fusca  inter 
palpebras  emineat.  Cum  his  photophobia  dolor  con- 
stringens maximus,  febris;  et  hunc  ad  gradum  mor- 
bus iam  intra  duodecim  usque  viginti  quatuor  horas 
adscendit.  Tumor  interim  perpetuo  crescit,  Iit  livi- 
dus fungosus,  atque  demum  carni  crudae  similis 
totum  oculum  obtegit.  Tum  coniunctiva  palpebra- 
rum et  bulbi  primum  albidum,  postremo  luteum  vi- 
ridem mucum  secernere  incipit,  atque  sub  finem  cum 
his  liypopium  se  coniungit,  cornea  turbatur,  albicat, 
rumpitur  et  oculus  plane  die  tertio  aut  quarto  destru- 
ctus est,  (Reilius  et  Richterus  vero  etiam  de 


ophthalmiis  gonorrlioicis  chronicis  loquuntur,  qui 
hebdomodes  et  menses  duraverint). 

Prognosis. 

Omnino  pessima;  melior  si  initio  medicus  advo- 
catur, ubi  secretio  mucosa  nondum  invaluit,  et  non- 
nulli addunt;  si  nobis  contingit  gonorrhoeam  sup- 
pressam restituere.  Si  vero  iam  suppurationem 
externam  internamque  observamus,  oculus  perditus 
est.  — Praedispositionem  Ophthalmiae  huius  homi- 
nes iuveniles  robusti  habent  et  qui  prius  morbo 
scrofuloso  laboravere. 

Cura. 

Diversimode  a medicis  instituitur.  Veteres  com- 
mendabant hydrarg.  praesertim  mercurium  gummos, 
Plenkii.  . — Hornius  apparatum  antiphlogislicum 
laudat,  venaesectiones  largas,  hirudines,  laxantia 
mercurialia  cum  rad.  ialapp, , vesicatoria,  fomentatio- 
nes ex  lacte  et  floribus  sambuc.  paratas,  vapores.  — 
Himlyus  hanc  methodum  supervacuam  habet,  atque 
aliquid  de  sequentibus  sperat.  Applicat  tinctur,  opii 
simplic.  meram,  quam  oculus  saepe  vix  sentit,  serius 
cum  liquor,  anodyn,  miner,  et  balsam,  vitae  Hoff- 
manni  exacutam ; cum  his  externe  et  interne  extr. 
hyoscyam.  aut.  bellad.,  et  demum  collyria  adstiingen- 
tia  ex  Zink.  sulph.  aut  acet,  aut  cort : querc,  chinae. 
Beerius  et  Rustius  consilium  dant,  ante  omnia  gonor- 
rhoeam suppressam  restituendi,  propterea  cataplasma- 
ta ex  mica  panis  alb.  lacte,  croco  aut  hyoscyam.  ad 
perinaeum,  balnea  tepida  penis,  iniectiones  oleosas 


ditur,  aut  alio  modo  morbose  irritatur  eaque  inflam- 
matio enascitur;  haec  est  Ophthalmia  arthritica  vera. 
(Teste  Hornio  etiam  in  corpore  arthritico  inflammatio 
simplex  existere  potest ; et  causae  quibus  fit,  ut  nunc 
simplex  nunc  specifica  sit,  adhuc  indagandae  sunt.)  Aut 
arthritis  insultum  facit  dolores  e.  g.  pedis  desinunt 
et  loco  eorum  inflammatio  apparet.  Nonnulli  tandem 
eam  etiam  in  hominibus  qui  nunquam  arthritidem 
questi  sunt,  observarunt,  ubi  forsan  sequela  aut  gra- 
dus altior  Ophthalmiae  rheumaticae  erat,  quae  omni- 
no praesertim  eo  in  casu,  quo  annulus  albus  circa 
corneam  distinctus  est,  facile  in  arthriticam  transitura 
dicitur.  — 

Plerumque  invadit  aetate  provectos , mulieres  si 
menses  cessant,  praecipueque  ii  dispositionem  habent 
quibus  impetigines  aut  ulcera  pedis  inveterata  celeri- 
ter suppressaa  sunt. 

Symptomata  morbi. 

Initio  aeger  sensum  formicationis  circa  orbitam 
plerumque  primum  lateris  sinistri  queritur,  qui  sen- 
sim in  dolorem  lacerantem  vagum  decursum  nervi 
facialis  sequentem,  tempestate  sicca  serena  calida 
mitiorem,  humidainque  lecto  vehementiorem,  et  ocu- 
lo uno  tantum  correpto  etiam  dimidiam  capitis  obti- 
nentem, commutatur.  His  sese  lacrymatio  aucta  acris 
adiungit  simulque  palpebrae  peculiarem  spumam,  sa- 
livae multum  albuminis  continenti  similem,  in  uno 
alterove  angulo  se  colligentem  agunt.  — Dolori- 
bus iara  vehementibus  sclerotica  rubet  (quod  ex  eo 
videmus,  quod  vasa  rubra  non  motus  oculi  sequuntur 

tepidas , applicationem  cucurbitularum  siccarum  in 
latus  internum  fermoris,  cereolos  cura  solutione  lapi* 
dis  infernalis  unguent,  praecip.  rubro  aut  miasmate 
syphilitico  illito  (prior  etiam  insitionem  gonorrheae 
ex  muco  oculi)  suadent,  caeterum  vero  si  blenorrhoea 
profusa  est,  aquam  ophth.  Conradi  iniiciunt,  vesi- 
catoria  ponunt,  et  ut  in  blephariophthalmoble-' 
norrhaeam  agunt.  — Spangenbergius  tandem  nobis 
has  indicationes  proponit: 

1)  Ut  organum  morbose  secernens  quantum  fieri 
potest  destruamus  ; quare  partem  coniunctivae  tumen- 
tis oculi  exsecat,  et  palpebrarum  scarificat. 

2)  Ut  mucum  corrosivum  mitigemus,  et 

3)  Irritationem  in  propinquo  cieamus,  propterea 
vesicans  in  nervo  supraorbitali  ponamus. 

Wardrop,  cornea  mature  aperta,  humorem  aque- 
um  emittit, 

Ophthalmia  arthritica. 

Est  secundum  Beerium  aut  inflammatio  erysipe* 
latodes  palpebrarum  et  bulbi  oculi,  actio  vicaria  post 
podagram  per  frigus  supperssam,  blepharooph- 
thalmoblerorrhoea  vehementissima  colliquativa  , quae 
oculum  citissime  destruit;  — aut  effectus  merus  ar- 
thritidis et  tum  iritis  sclerotitis,  inflammatio  corpori* 
ciliaris  saepe  etiam  corporis  vitrei. 

Inflammatio  iridis,  scler oticae,  corporis 
ciliaris  et  vitrei  arthritica. 

Causa  specifica  est  arthritis , aeger  iam  affectio- 
nibus arthriticis  aliarum  partium  laborat,  oculus  lae- 

ct  quidem  rubor  rosaceus  in  circumferentia  bulbi  mi- 
nor (quo  ab  Ophthalmia  rheumatica  differt,  in  qua  ru- 
bor versus  musculorum  insertionis  locum  maximus 
est,  vero  etiam  circa  corneam  circulus  albus  mox  de- 
scribendus reperitur)  maximus  vero  ea  parte  cui  cor- 
pus ciliare  adhaeret,  quare  etiam  hic,  ut  in  syphiliti- 
ca, annulus  ruber  formatur,  ita  tamen,  ut  ad  mini- 
mam a cornea  distantiam  plane  nullus,  sed  pro  eo 
circa  corneam  circulus  peculiaris  albus  subcaeruleus 
observetur.  — Mox  etiam  coniunctiva  malum  reci- 
pit, eius  vasa  fiunt  varicosa  et  rubor  rosaceus  sclero- 
ticae  in  colorem  squalidum  ex  cinereo  violaceum  se 
convertit.  Quando  nunc  inflammatio  ad  iridem  ver- 
git, iritis  in  hominibus  macris  sensibilibusque  sic  se 
manifestat:  iris  fit  immobilis  eiusque  color  caeruleus 
aut  glaucus  in  viridem,  fuscus  vero  in  subrubum 
convertitur ; pupillam  reperimus  angulosam  coarctatam, 
sed  in  centro  corneae  neque  distortam  ut  in  opbthal- 
roia  syphilitica.  Febricula  oritur,  dolores  crescunt, 
praesertim  ad  vesperam  et  post  talem  exacerbatio- 
nem secretione  lymphae  et  formatione  filamentorum 
pupilla  magis  magisque  obturatur.  Iritide  exculta, 
oculis,  praesertim  armatis,  vasa  varicosa  huius  mem- 
branae dignoscere  possumus.  Demum  oculus  tabes- 
cit, fluida  resorbentur,  cornea  collabitur  et  dolores 
cessant,  qui  vero  mox  etiam  alterum  oculum  forsan 
adhuc  immunem  invadunt. 

Aliter  iritis  adparet  in  hominibus  succulentis  be* 

ne  pastis,  phlegmaticis,  in  quibus  inflammatio  ple- 
rumqne  etiam  partem  bulbi  posteriorem  praesertim 
corpus  vitreum  corripit.  Hic  pupilla  non  contrahitur, 


non  angustior  fit,  sed  ovalis  pupillaeque  ruminan- 
tium similis  dilatatur , et  distrahitur  talem  in  mo- 
dum, ut  formam  oblongam  directione  horizontali  adi- 
piscatur; margo  pupillaris  versus  lentem  convertitur, 
ita  ut  plane  evanescat.  Tum  dolores  lacerantes  tere- 
brantes perinde  quasi  bulbus  findatur  increscunt,  sig- 
num  incipientis  inflammationis  membranae  hyaloide- 
ae, quod  mox  etiam  turbatio  viridis  fluidi  vitrei  in- 
dicat. Et  lens,  si  participat,  turbatur,  intumescit 
iridem  propellit  et  cataractam  viridem  s.  glaucomato- 
sam  nobis  offert.  Simul  varicositas  bulbi  augescit, 
varices  crassae  prope  corneam  gignuntur,  cornea  fit 
languida,  facultas  cernendi  evanescit  etsi  photopsia 
aegrum  cruciat;  atque  aut  atrophia  aut  glacoma  et 
varicositas  remanet. 


Decursus  et  Prognosis. 

Prioris  iam  memini,  malum,  inflammatione  cohi- 
brta,  dolore  sensim  sensimque  sedato,  exsudationi. 
bus  lymphae  resorptis  aut  sanatur,  aut  destructiones 
bulb.  quas  narravi  relinquit.  - 1'rognosis  omnino 
mala  est,  et  quod  arthritis,  causa  specifica  insanabilis 
est  et  inflammatio  facillime  recrudescit,  et  ricidiva 
pertinacior  prima  decurrit.  Melior  est,  si  morbus 
ex  Ophthalmia  rheumatica  oritur,  et  in  hominibus 
macris  quibus  corpus  vitreum  et  retina  non  tam  ce. 
lenter  afficitur,  qua  de  causa  peior  etiam  in  homine 
«uccrpleno  phlegmatico.  Ititide  arthritica  acmen  as 

secuta , glaucomate  exorto,  visus  in  omne  tempus 
perditus  est,  “ 


Cura. 

Et  hic:  i)  stadium  et  gradus  inflammationis  ex» 
plorandus ; 

2)  causa  remota  respicienda; 

3)  exacerbatio  nocturna  mitiganda  est. 

Indicatio  prima.  Ut  in  inflammatione  syphilitca 

sic  in  hoc  casu  sanguinis  detractione  carere  pos- 
sumus, in  hominibus  tantum  piethoricis,  si  febris 
adest,  sanguisugis  utimur,  plerumque  vero  etiam  hic 
antiphlopistica  refrigerantia  cum  diaphoreticis,  laxan- 
tia, pediluvia,  vesicatoria  in  partes  ab  arthrittide 
prius  affectas  sufficient.  Si  vesicatoria  non  satis 
derivant,  111.  Graefe  cauterium  ex  lapide  infernali  ad 
verticem  applicatum  laudat.  1’raeterea  aegrotum  in 
loco  obscuriori  habemus  et  oculo  sacculi  sicci  calidi 
ex  speciebus  aromaticis  et  pro  sensibilitatis  statu 
cum  aut  sine  campliora  superimponimus.  Etiam  in 
hac  Ophthalmia  mercur.  sublim.  corros.  locuin  suum 
habet,  quia  in  arthritidem  agit,  inflammationem  et 
exsudationes  prohibet  et  specificam  vim  in  retinam 
exserit.  — 

Secunda.  Causis  absolute  externis  remotis,  quae 
plerumque  desunt,  specifica,  arthritis  respicienda  est, 
quam  sanare  studemus.  Inter  antarthritica  ea  evitare 
aut  saltem  maxima  cum  providentia  adhibere  debe- 
mus quae  excitant,  v.  c.  praeparata  antimonii  et 
tincturas,  quia  sanguinem  ad  caput  congerunt,  et 
sic  varicositatem,  in  quam  haec  Ophthalmia  maxime 
inclinat,  adiuvant,  quare  etiam  sanguinem  per  extrac- 
ta resolventia  v.  c.  taraXaci,  aloes  et  8.  p.  in  tu- 
bum alimentarium  derivare  conamur. 

Medici  commendant  si  omnis  irritatio  inflamma- 
toria evanuerit  sulph.  aurat.  antiru.,  aconit.,  guaiac., 
camph.,  pro  statu  cum  nitro  et  si  photophobia  mag- 
na cum  extracto  hyoscyam.  aut  bellad. 

Tertia.  Iubemus  opium  cum  saliva  in  marginem 
supraorbitalem  illini,  aut  unguent,  neapolit.  cum  ex* 
tract,  hyosc.  aut  bellad.  Si  malum  Iit  chronicum  , si 
aeger  magis  cachecticus  parum  sensibilis  est,  lini- 
ment,  volatit.  ex  oleo  hyoscyam.  parato  cum  tinctura 
opii  crocat,  utimur. 

In  hominibus  quos  nunquam  insultus  arthritidis 
accessit,  nonnunquam  ophthalmiam  eo  sanamus, 
quod  per  pediluvia  cum  sinapi  etc.  insultum  evocas 
mus,  et  sic  actioni  morbosae  in  pedibus  tantum  la- 
boris damus , ut  vires  ia  alias  partes,  non  destribue^ 
re  possit. 

Inflammatio  erysipelatod.es  arthritica. 

Breve  tempus  post  podagram  suppressam  surgit 
in  margine  palpebrarum,  dolore  urente,  tumor  sub- 
rubicundus, lympham  luteam  corrosivam  continens, 
formae  vesicae,  ei  quam  emplastrum  cantharidum  fa- 
cit similis,  quae  mox,  sensu  ardoris  continente,  ad 
coniunctivam  bulbi  transmigrat  et  ipsa  puncta  lacry- 
malia  corripit,  quare  epiphora  et  quidem  acris  appa- 
ret  quae  celeriter  in  blennorhoeam  tenuem  et  corro- 
sivam commutatur,  quae  nunc  effrenate  oculum  des- 
truit. 

Prognosis, 

Semper  est  dubia , melior  si  initio  podagram 
suppressam  restituimus,  si  vero  iam  ophthalraoble- 

norrhoea  orta  est,  omnis  servandi  oculi  spes  praeci- 
ditur. 

Cura, 

Ante  omnia  podagram  suppressam  quam  celerri- 
me provocare  conamur  per  pediluvia  sinapina  aut  me- 
lius per  sinapismos  quibus  pedes  involvimus.  Si 
aeger  nos  in  primo  stadio  inflammationis  erysipelato- 
dis  vocat,  calorem  siccum  applicamus,  adhibitis  sac- 
culis herbarum  aromaticarum  cum  camphora,  et  di- 
aplioresin  curamus.  Si  vero  iam  blepharophthal- 
moblenorrhoeam  invenimus,  laud,  liquid,  Sydenh.  me- 
ro, aut  cum  mucilagine  mixto  utimur,  et  si  simul 
doloribus  vehementissimis  aeger  cruciatur,  eum 
opium  purum  in  magine  supraorbitali  infricare  iube- 
mu8,  viresque  ope  chin.  calam.  aromat.  aliorumque 
remediorum  sustentamus.  Antarthritica  nihil  adiu- 
vant. 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROL1NENS1S 
ADIECTUM. 


Ego  Rudolphus  Baetcke  natus  sum  Hamburgi  a. 
1799  patre  Ioann.  Diet.  Baetcke,  iuris  Doctore,  et 
matre  Francisca  e gente  Graepeliana.  Litterarum 
principia  a praeceptoribus  privatis  ad  annum  usque 
decimum  quintum  accepi,  a.  MDCCCXIV  autem  in 
Gymnasium,  quod  Rectore  tunc  temporis  Solbrig  Solt- 
quellis,  Folaeomarchiae  oppido,  florebat,  me  contuli, 
ubi  per  triennium  auctoribus  classicis  pertractandis, 
caeterisque  ad  humanitatem  politiorem  quae  pertinent 

studiis,  quantum  in  me  fuit,  animum  adhibui.  Tum 
testimonio  maturitatis  dignus  habitus  ineunte  a. 
MDCCCXVII  almam  Georgiam  salutavi,  artisque  sa- 
lutaris studio  me  dedi.  A Rectore  Magnifico  Staeud- 
linio  a,  d,  III,  M.  Maii  inter  cives  academiae  recep- 
tus , his  sum  gavisus  praeceptoribus.  Cei.  Blumen- 
bach  physiologiae,  anatomiae  comparatae  et  historia* 
naturalis  praecepta  mihi  tradidit;  Cei.  Himly  noso- 
logiae,  materiae  medicae  et  therapiae  generalis  nec  mi- 


jius  pathologiae  et  therapiae  specialis  morborum  cu- 
tis, systematis  chylopoetici , uropoetici,  genitalis,  et 
partium,  quas  thorax  amplectitur;]  Cei.  Langeubeck 
chirurgiae  tam  medicae  quam  manualis ; Cei.  Stromei- 
er  chemiae  experimentalis  et  pharmaciae;  Cei.  Schra- 
der  bonaticesj  — Anatomiae  et  osteologiae  Viri  Cei. 
Dangenbeck  et  Hempel ; Cei.  Bouterweck  psycho- 
Jogiae  et  logices. 

A,  MDCCCXVIII  Berolinum  petii,  ubi  a.  d. 
XXXI,  M.  Octobris  Rectore  Magnifico  Weiss  in  al- 
bum universitatis  relatus,  arti  cadavera  dissecandi 
operam  dedi,  ducibus  Viris  111.  Rudolphi  et  Knape, 
unaque  scholas  semioticas  111.  Berends  nec  minus  pa- 
thologicas et  therapeuticas  111,  Horn  qua  potui  assi- 
duitate frequentavi.  In  therapia  morborum  acutorum 
speciali  1’erill.  Hufeland  me  instituit.  In  acologia  et 
doctrina  de  fracturis  et  luxationibus  Cei,  Bernstein, 
in  arte  obstetricia  Clar,  Kluge  praeceptoribus  usus 
sum.  Denique  Exp.  Iuengken  operationum  ophthal- 
micarum modos  me  docuit.  Institutis  suis  clinicis  Vi- 
ri 111.  Eerends  et  Graefe  nec  minus  Cei.  Rust  et  Vi- 
li Clar.  Kluge  et  Neumann  benevole  me  admiserunt, 


theses  defendendae. 


Iris  expansa  (pupilla  coarctata)  quiescit,  contrac- 
ta (pupilla  dilatata)  in  actione  est. 

Excitantia  in  febribus  asthenicis  non  sunt  indi- 
cata. 

Hirudinum  effectus  in  inflammationibus  internis 
saon  a loco,  cui  eas  applicamus,  pendet. 

